
ROMÂNIA

JUDEŢUL TIMIŞ

MUNICIPIUL TIMIŞOARA

PRIMAR
Nr. SC2022-9893/26.04.2022
Referat de aprobare a Proiectului de Hotărâre
Privind aprobarea încheierii Protocolului privind administrarea imobilului situat în Timișoara, Al. Studenților, nr. 3A, jud. Timiș
Ținând cont de prevederile Ordinului comun al Ministerului Sănătății și Ministerului Educației nr. 438/4629/2021 privind asigurarea asistenței medicale a preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos și ale OUG nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, care prevăd că instituțiile de învățământ superior colaborează cu autoritățile administrației publice locale pentru înființarea și autorizarea cabinetelor medicale școlare/studențești.
Ținând cont de prevederile Ordinului Ministerului Sănătății nr. 1.030/2009 privind aprobarea procedurilor de reglementare sanitară pentru proiectele de amplasare, amenajare, construire și pentru funcționarea obiectivelor ce desfășoară activități cu risc pentru starea de sănătate a populației, care prevăd că autorizația sanitară de funcționare a cabinetelor medicale școlare și studențești se emite la solicitarea titularului activității, în cazul nostru a autorității administrației publice locale.
Având în vedere adresa Serviciului Public Asistență Medicală Școlară, cu nr. de înregistrare la Primăria Municipiului Timişoara nr. SC2022-6525/18.03.2022 prin care solicităm Universității Politehnica din Timișoara includerea Municipiului Timișoara ca partener în protocolul privind administrarea imobilului Policlinica Studențească.
Luând în considerare obiectul protocolului de colaborare, respectiv administrarea în comun a spaţiilor aferente imobilului situat în Timişoara, Al. Studenților, nr. 3A, jud. Timiş, spații care sunt destinate funcţionării cabinetelor care asigură asistenţa medicală pentru studenţii celor trei universităţi: Universitatea Politehnica Timișoara (UPT), Universitatea de Vest din Timișoara (UVT) și Universitatea de Medicină și Farmacie “Victor Babeș” Timișoara (UMFVBT).

Dat fiind faptul că Municipiului Timișoara îi revin ca obligații conform protocolului doar asigurarea serviciilor medicale studenților prin intermediul personalului medical contractual din cadrul Serviciului Public Asistență Medicală Școlară care își desfășoara activitatea în cadrul cabinetelor medicale din incinta imobilului și aprovizionarea cu medicamente și materiale sanitare a cabinetelor conform baremului de dotare prevăzut în Ordinul comun nr. 438/4629/2021.
      Ținând cont de importanţa încheierii protocolului, în scopul asigurării serviciilor medicale către studenți și necesitatea inițierii demersurilor privind emiterea autorizației sanitare de funcționare pentru cabinetele medicale studențești din incinta imobilului, propunem spre dezbaterea și aprobarea Consiliului Local al Municipiului Timișoara proiectul de hotărâre privind aprobarea încheierii Protocolului privind administrarea imobilului situat în Timișoara, Al. Studenților, nr. 3A, jud. Timiș.

         Administrator Public,

Dominic Fritz
                 


                       Matei Creiveanu
                                                                              Director
                                                                               Serviciul Public Asistență Medicală Școlară,
                                                                                Diana Amza

